TI-AIH Teacher Education through School-based Support in India

अपनी अंग्रेजी का विकास करना

Copyright © 2016 The Open University

All rights reserved. No part of this publication may be reproduced, stored in a retrieval system, transmitted or utilised in any form or by any means, electronic, mechanical, photocopying, recording or otherwise, without written permission from the publisher.

Contents

- यह इकाई किस बारे में है

- आप इस इकाई में क्या सीख सकते हैं

- आपको अपनी अंग्रेजी को विकसित करने पर क्यों विचार करना चाहिए

- 1 अपनी अंग्रेजी सुधारना

- 2 बोलने और सुनने के कौशल विकसित करना

- 3 पढ़ने और लिखने के कौशल विकसित करना

- 4 सारांश

- अतिरिक्त संसाधन

- References

- Acknowledgements

यह इकाई किस बारे में है

एक माध्यमिक स्तर के अंग्रेजी शिक्षक के रूप में, आपके लिए महत्वपूर्ण है कि आपके पास अच्छे अंग्रेजी कौशल हों और अपने छात्रों के सीखने की सहायता करने में अंग्रेजी का उपयोग करने में आप आश्वस्त महसूस करें। कदाचित आपके पास अच्छे अंग्रेजी कौशल पहले से हैं। तथापि, अंग्रेजी के एक या दो क्षेत्र हो सकते हैं जिनके बारे में आप कम आश्वस्त हैं, उदाहरण के लिए अंग्रेजी में बोलना। इस इकाई में, आप अंग्रेजी के उन क्षेत्रों की पहचान करेंगे जिन्हें आप सुधारना चाहेंगे, और आपको ऐसा करने के तरीकों के बारे में जानकारी मिलेगी। अपनी स्वयं की सीखने की प्रक्रिया को जारी रखकर आप स्वयं को अपने छात्रों के लिए आदर्श के रूप में पेश कर सकते हैं।

आप इस इकाई में क्या सीख सकते हैं

- अंग्रेज़ी में अपनी शक्तियों और कमज़ोरियों को किस प्रकार पहचानें।

- व्यक्तिगत और व्यावसायिक प्रयोजनों के लिए आप किस प्रकार अपने अंग्रेज़ी सुनने और बोलने के कौशल में सुधार कर सकते हैं।

- व्यक्तिगत और व्यावसायिक प्रयोजनों के लिए आप किस प्रकार अपने अंग्रेज़ी पठन और लेखन के कौशल में सुधार कर सकते हैं।

आपको अपनी अंग्रेजी को विकसित करने पर क्यों विचार करना चाहिए

भाषा सीखना एक ऐसी प्रक्रिया है जो कभी पूरी नहीं होती है। हम में से हर एक बेहतर संवाद करने, अधिक शब्दावली सीखने, अधिक लहजों को समझने और अधिक अर्थपूर्ण ढंग से लिखने का अभ्यास कर सकता है। अपनी अंग्रेजी वाक्पटुता में सुधार करके, आप अपने आप को और अपने छात्रों को लाभान्वित करेंगे। उन्हें आपके नए ज्ञान और कौशलों से लाभ मिलेगा, और आप उन्हें अधिक सीखने के लिए प्रेरित करेंगे।

1 अपनी अंग्रेजी सुधारना

अच्छे शिक्षक अपनी अंग्रेजी सुधारने के लिए सतत प्रयास करते रहते हैं। वे पाते हैं कि इससे उन्हें कई विभिन्न तरीकों से लाभ मिलता है। पढ़ें कि ये शिक्षक क्या कहते हैं:

अब इस बारे में सोचें कि आपकी अंग्रेजी को सुधारने से आपकी मदद कैसे हो सकती है। अपने विचार नीचे दिए गए खाली स्पीच बुलबुलों या अपनी नोटबुक में लिखें। यदि हो सके, तो अपने विचारों की तुलना किसी सहकर्मी के विचारों के साथ करें।

आपके विचार चाहे जो हों, अंग्रेजी में सुधार करने से आपके निजी और व्यावसायिक जीवन में आपको सहायता मिल सकती है, आपको शिक्षण में और आपके छात्रों को भी लाभ मिल सकता है।

केस स्टडी 1: श्रीमती सुनीता अपनी अंग्रेजी सुधारना चाहती हैं और एक अंग्रेजी क्लब की स्थापना करती हैं

श्रीमती सुनीता एक ग्रामीण सरकारी माध्यमिक स्कूल में अंग्रेजी पढ़ाती हैं। एक छात्रा के रूप में, उन्होंने अंग्रेजी अच्छी लगती थी और वे परीक्षाओं में अच्छा करती थीं। अब वे आत्मविश्वास के साथ अंग्रेजी पढ़ती और लिखती हैं लेकिन अंग्रेजी बोलने और सुनने के संबंध में कम आश्वस्त हैं। वे इन कौशलों को विकसित करना चाहती हैं, लेकिन इसमें उन्हें कठिनाई हो रही है क्योंकि वे किसी अंग्रेजी बोलने वाले परिवेश में न तो रहती हैं और न ही काम करती हैं।

हमारे स्थानीय DIET में हाल के प्रशिक्षण सत्र में, मैंने अपने प्रशिक्षक से इस बारे में पूछा कि हम माध्यमिक अंग्रेजी शिक्षक अपनी अंग्रेजी कैसे सुधार सकते हैं। हमारे प्रशिक्षक ने हमें एक रेडियो कार्यक्रम के बारे में बताया [TeachingEnglish, 2012]। उसमें, शिक्षक इस बारे में बातचीत करते थे कि अपने अंग्रेजी कौशलों को सुधारने के लिए उन्होंने क्या किया। उनमें से एक ने बोलने और सुनने का अभ्यास करने के लिए एक अंग्रेजी क्लब शुरू किया।

DIET से आए हमारे प्रशिक्षक ने सोचा कि अंग्रेजी क्लब शुरू करना एक बहुत अच्छा विचार है, और हमें भी ऐसा ही लगा। उन्होंने आस-पास के स्कूलों के शिक्षकों को सप्ताह में एक बार केवल अंग्रेजी में हमारी पसंद के किसी भी विषय, या यहाँ तक कि किसी ऐसे लेख या किसी बात के बारे में चर्चा करने के लिए एकत्र किया जिसे हर एक ने पहले से पढ़ा हो।

इस विचार ने मुझे आकर्षित किया क्योंकि मैं एक ग्रामीण क्षेत्र में रहती हूँ जहाँ अंग्रेजी का अभ्यास करना कठिन है। मैं हमेशा सोचती थी कि मुझे उन लोगों के साथ अंग्रेजी बोलने का अभ्यास करना चाहिए जो उसे धाराप्रवाह बोलते हैं, लेकिन शो को सुनने के बाद, मुझे पता चला कि मुझे केवल अभ्यास करने की जरूरत है – और कि अन्य शिक्षक भी मेरी जैसी स्थिति में थे। इसलिए मैंने इस समूह में हर सप्ताह एक घंटे के लिए नियमित रूप से जाना शुरू किया।

सबसे पहली बार जब हम मिले, मुझे अंग्रेजी बोलने में शर्मिंदगी महसूस हुई, और मैं घबरा रही थी कि मुझसे गलतियाँ हो जाएँगी। लेकिन हमारे जारी रखने के साथ, मैं अधिक आश्वस्त हो गई हूँ, और मैंने गलतियों के बारे में चिंता न करना सीख लिया है। महत्वपूर्ण बात यह है कि हम सब बोलने – और, बेशक, एक दूसरे की बात सुनने का अभ्यास करते हैं!

शुरू में हमने बात करने के विषयों की तैयारी करने का प्रयास किया, हमने पाया कि हमारे पास इसके लिए अधिक समय नहीं था। लेकिन हमें पता चला कि हमें बोलने के लिए कोई विषय चाहिए, इसलिए हम लोग बारी-बारी से विषय चुनने लगे। उदाहरण के लिए, पिछले हफ्ते हमने भोजन पर बातचीत की। हमने व्यंजन विधियों का आदान-प्रदान किया, और हमारे द्वारा खाए गए अच्छे और बुरे व्यंजनों के बारे में बात की। यह मज़ेदार रहा, और मुझे भोजन पकाने के बारे में भी कुछ अच्छे विचार मिले!

कभी-कभी मैं क्लब नहीं जा पाती हूँ क्योंकि मैं बहुत अधिक व्यस्त हूँ – और यह बात हम सबके लिए सच है। लेकिन हमने निश्चय किया कि चाहे कितने भी लोग वहाँ मौजूद हों क्लब अवश्य आयोजित होगा। इससे मुझे अंग्रेजी बोलने में अधिक आश्वस्त होने में मदद मिली, और इसका मतलब है कि मैं अपनी कक्षाओं में भी अधिक आश्वस्त हूँ।

गतिविधि 1: अपनी खुद की अंग्रेजी सुधारें

केस स्टडी 1 में, श्रीमती सुनीता ने जाना कि वे अंग्रेजी बोलने और सुनने में कम आश्वस्त थीं, जिसके कारण उन्होंने अंग्रेजी क्लब जाना शुरू किया। अब तालिका 1 पढ़ें, जिसे उन्होंने अपने अंग्रेजी कौशलों का वर्णन करने के लिए भरा है।

तालिका 1 श्रीमती सुनीता अपने अंग्रेजी कौशलों का वर्णन करते हुए।

कौशल का प्रकार

मेरे अंग्रेजी कौशल

सुधारने के लिए मैं क्या कर सकती हूँ

Reading English

I can read and understand most English texts. I read English newspapers when I can. Sometimes I don’t know the vocabulary.

Continue to read texts as much as possible. Use a dictionary to look up words.

Writing English

I can write texts quite accurately.

Right now I will not work on writing. I prefer to spend my time developing my speaking skills.

Listening to English

I don’t have many opportunities to listen to English.

Listen to the news in English once a week, on TV or the radio. Go to English club once a week.

Speaking English

I don’t have many opportunities to speak in English.

Go to English club once a week – and speak as much as I can during the session.

अब तालिका 2 या इसकी प्रतिलिपि का उपयोग करते हुए, खुद के लिए तालिका पूरी करें। सबसे पहले, अपनी क्षमताओं और अंग्रेजी में जो कुछ आप पहले से करते हैं इसके बारे में कुछ नोट्स बनाएं। आपके नोट्स केस स्टडी 1 के शिक्षक के समान हो सकते हैं, या आपका मामला बहुत अलग हो सकता है। उन क्षेत्रों की पहचान करें जिनमें आप अपनी अंग्रेजी सुधार सकते हैं। इस बारे में कुछ नोट्स बनाएं कि आपके विचार से आप क्या करके अपने आप के सुधरने में मदद कर सकते हैं। हो सके तो अपने किसी सहकर्मी के साथ इन विचारों पर चर्चा करें।

तालिका 2 अंग्रेजी कौशल टेम्प्लेट।

Type of skill

My English skills

What I can do to improve

Reading English

Writing English

Listening to English

Speaking English

2 बोलने और सुनने के कौशल विकसित करना

कई शिक्षक – माध्यमिक स्तर के भी – अपने पढ़ने या लिखने के कौशलों की तुलना में अपने बोलने और सुनने के कौशलों के बारे में कम आश्वस्त महसूस करते हैं। यहाँ कुछ अवसर प्रस्तुत हैं जहाँ कोई अंग्रेजी शिक्षक अंग्रेजी बोल या सुन सकता है। क्या आप इनमें से किसी के लिए अंग्रेजी का उपयोग करते हैं? जो आप पर लागू हों उन पर निशान लगाएं। यदि ऐसे कोई अवसर हैं जो सूची में नहीं हैं, तो उन्हें सूची में जोड़ें।

- कक्षा में छात्रों के साथ बातचीत करना

- सहकर्मियों से बात करना

- आपके घर या स्कूल में आंगतुकों से बात करना

- कोई रेडियो कार्यक्रम सुनना

- सेमिनार या सम्मेलन में विशेषज्ञ को सुनना

- शिक्षा के बारे में कोई चर्चा सुनना या देखना

- संगीत सुनना

- फिल्म या टीवी कार्यक्रम देखना।

ऐसे मौके हो सकते हैं जब आपको अंग्रेजी सुनना या बोलना पड़ता है, और ऐसे मौके हो सकते हैं जब आप आनंद लेने या जानकारी के लिए ऐसा करने का चुनाव करते हैं। यह वास्तव में महत्वपूर्ण नहीं है कि आप क्या सुनते हैं, या किससे बोलते हैं। अंग्रेजी सुनने और बोलने का आप जितना अधिक अभ्यास करेंगे, इन भाषा संबंधी कौशलों में आप उतने ही बेहतर होते जाएंगे।

केस स्टडी 2: श्री देवसूदन अंग्रेजी में रेडियो सुनकर अपने सुनने के कौशलों में सुधार करते हैं

श्री देवसूदन एक माध्यमिक सरकारी स्कूल में अंग्रेजी शिक्षक हैं और 11 वर्षों से पढ़ा रहे हैं। वे अंग्रेजी के साथ काफी आश्वस्त हैं, लेकिन हाल ही में उन्हें एक अनुभव हुआ जिसने उन्हें अपने सुनने के कौशलों को सुधारने का निश्चय करने पर मजबूर किया।

कुछ महीने पहले, न्यूयार्क से एक अतिथि हमारी स्कूल में आए। भाषा का शिक्षक होने के नाते, मुझसे उस अतिथि का स्वागत करने और उनके दौरे के दौरान उनके साथ रहने को कहा गया। छात्रों ने अच्छा बर्ताव किया, और दौरा अच्छी तरह से संपन्न हुआ। तथापि, मुझे अतिथि की बातें समझने में कुछ कठिनाई हुई थी। सबसे पहले तो, उनका लहज़ा समझना काफी कठिन था, और मुझे उनसे अपनी बात दोहराने को कई बार कहना पड़ा। दौरे के गुजरने के साथ मैं उन्हें बेहतर समझने तो लगा, लेकिन फिर भी कुछ ऐसे मौके आए जब मैं समझ नहीं पाया कि वे क्या कह रहे थे, और मुझे थोड़ी शर्मिंदगी महसूस हुई।

मुझे आंगतुक से मिलकर खुशी हुई, लेकिन इससे मुझे पता चला कि शायद मैं कुछ आलसी हो चला था, और कक्षा से हटकर अंग्रेजी का उपयोग मैंने बंद कर दिया था। मैं चाहता था कि मैं स्कूल में भविष्य में आने वाले अतिथियों को समझ सकूँ – जिस बात की काफी संभावना है क्योंकि मेरा स्कूल एक अंतरराष्ट्रीय परियोजना में शामिल है।

मैं हर रोज टीवी पर खबरें देखता हूँ और मैंने सोचा कि मैं कभी-कभी अंग्रेजी खबरें देख सकता हूँ। अब मैं सप्ताह में कुछ बार अंग्रेजी खबरें देखता हूँ और यह अधिक कठिन नहीं है क्योंकि मैं खबरों की जानकारी लेता रहता हूँ ताकि मुझे पता रहे कि क्या कुछ घट रहा है। और मैं असली अंग्रेजी सुनने का अभ्यस्त हो रहा हूँ। अंग्रेजी बोलने वाले विभिन्न देशों के लोग प्रायः आते रहते हैं। इसका मतलब है कि मुझे विभिन्न लहज़ों को सुनने का कुछ अभ्यास मिलता रहता है। यह एक ऐसी चीज है जो जहाँ मैं रहता हूँ वहाँ कठिन है। मैंने अपने छात्रों को भी रेडियो स्टेशनों के बारे में बताया है, और सुझाव दिया है कि संभव हो तो वे उन्हें सुनें।

गतिविधि 2: अपने बोलने और सुनने के कौशलों में सुधार करें

तालिका 3 में ऐसे कुछ तरीकों की सूची है जिनसे आप अपने अंग्रेजी बोलने और सुनने के कौशलों को सुधार सकते हैं। प्रत्येक को पढ़ें और प्रश्नों के बारे में सोचें।

तालिका 3 अपने बोलने और सुनने के कौशलों में सुधार करना।

Activity

Ways of improving your skills

Listening to the radio in English

Do you get any English radio stations? If you do, which ones?

Which programmes does the station have?

Are these programmes interesting for you?

Watching films or TV programmes in English

Do you have cable TV?

Do you get English news channels, movies, cartoons or other channels?

If you do, which ones do you like to watch?

Listening to music in English

Do you listen to English music on your mobile phone, radio or TV?

If you do, how many songs do you listen to each week?

Listening to the radio or recordings on the internet

Do you have access to the internet?

If you do, find recordings that you are interested in. See Resource 1 for some ideas.

Recording speakers of English (e.g. on a mobile phone)

Do you know anyone who speaks English well? This could be someone from your place, another town or city, or even a foreign country.

If so, can you record some of their speech to listen to and use as a model?

Setting up an English club with colleagues

Are teachers in neighbouring schools interested in setting up an English club?

If so, how often and where will you meet?

What will you talk about?

अब अपने बोलने और सुनने के कौशलों में सुधार करने के लिए एक योजना बनाएं। अपने लिए एक लक्ष्य निर्धारित करें।

- आप ऊपर सूचीबद्ध गतिविधियों में से कौन सी गतिविधि करेंगे?

- हर एक को आप कितनी बार करेंगे?

- यह गतिविधि आप कब करेंगे?

- क्या आप इसे किसी अन्य शिक्षक के साथ करेंगे?

अपने बोलने और सुनने के कौशलों में सुधार करने से आप और आपके छात्र लाभान्वित होंगे। लेकिन बहुत अधिक महत्वाकांक्षी न बनें ! ऊपर सूचीबद्ध गतिविधियों में से बस एक या दो चुनें। वे गतिविधियाँ चुनें जो आपको सबसे अधिक आकर्षित करती हैं , और जिन्हें आप अपनी दैनिक दिनचर्या में सबसे आसानी से शामिल कर सकते हैं। आपके उसी तरह जारी रखने की अधिक संभावना है। आपके जारी रखने की अधिक संभावना तब है यदि आप थोड़ा - थोड़ा करके ये गतिविधियाँ करते हैं – उदाहरण के लिए , कभी - कभार लंबी अवधि व्यतीत करने की बजाय , हर रोज़ दस मिनट के लिए रेडियो सुनना। हर रोज़ अंग्रेजी का अभ्यास करने के लिए कुछ समय निकालें। इसकी आदत डालें !

3 पढ़ने और लिखने के कौशल विकसित करना

कई शिक्षक अंग्रेजी बोलने से अधिक उसे पढ़ने और लिखने में अधिक आत्मविश्वास महसूस करते हैं। सामान्यतः, माध्यमिक शिक्षकों ने लंबे पाठों का अध्ययन किया होता है, और हर रोज़ अपने इर्दगिर्द अंग्रेजी पाठ देखते हैं (देखें इकाई अंग्रेजी पढ़ाने के लिए स्थानीय संसाधन)।

विचार के लिए रुकें

- आप निजी तथा साथ ही पेशेवर प्रयोजनों से अंग्रेजी पढ़ और/या लिख सकते हैं। अंग्रेजी में आप जो पढ़ते और लिखते हैं उसे

नोट करें।

अपने नोट्स की तुलना नीचे दिए गए नोट्स से करें। क्या आपने कुछ समान बात नोट की? क्या आपके पास कोई भिन्न चीज है? यदि आप चाहें तो सूची में जोड़ें।

वे चीजें जो मैं अंग्रेजी में पढ़ता हूँ:

- अंग्रेजी पाठ्यपुस्तकें

- छात्रों को दिए गए काम और परीक्षाएं

- साहित्यिक पाठ (गद्य, कविताएं, कहानियाँ)

- पत्र, टेक्स्ट संदेश (एसएमएस), मित्रों या सहकर्मियों के ईमेल

- पढ़ाने के बारे में लेख या गाइड

- अखबार और पत्रिकाएं

- इंटरनेट पर समाचार कथाएं

- इंटरनेट पर उपलब्ध जानकारी

- टीवी पर चलती सुर्खियाँ।

वे चीजें जो मैं अंग्रेजी में लिखता हूँ:

- ब्लैकबोर्ड पर प्रश्न और नोट्स

- छात्रों के लिए निर्देश

- परीक्षाएं, प्रश्नपत्र

- छात्रों से उनके काम के बारे में फीडबैक

- कक्षाओं के बारे में नोट्स

- पाठ योजनाएं

- पत्र, टेक्स्ट संदेश, मित्रों या सहकर्मियों को ईमेल

- प्रस्तुतिकरण (उदाहरण के लिए, सम्मेलन के लिए)

- स्कूल की रिपोर्ट

- बैठक के महत्वपूर्ण बिंदु

- निमंत्रण।

केस स्टडी 3: श्री जोशी क्रिकेट के माध्यम से अपनी अंग्रेजी सुधारते हैं

श्री जोशी एक सरकारी माध्यमिक स्कूल में भाषाओं के शिक्षक हैं। वे क्रिकेट के शौकीन भी हैं, और उनका शौक उनकी अंग्रेजी सुधारने में उनकी मदद कर रहा है।

मुझे क्रिकेट में बहुत दिलचस्पी है – बहुत दिलचस्पी! इसमें मेरा सारा अतिरिक्त समय बीत जाता है। मुझे खिलाड़ियों, टीमों इत्यादि के बारे में पढ़ना पसंद है, और मैंने पता लगाया है कि इंटरनेट पर इस विषय में ढेर सारी जानकारी उपलब्ध है।

इसमें से कुछ जानकारी हिंदी में है, लेकिन बहुत सारी जानकारी अंग्रेजी में है और मुझे पता चला है कि मैं इस तरह से बहुत सारी अंग्रेजी पढ़ने लगा हूँ। भारतीय टीम अभी बंगलादेश की यात्रा पर है, और मैं मैचों के बारे में अंग्रेजी में पढ़ रहा हूँ। मुझे यह कोई खास कठिन नहीं लगता है, क्योंकि मुझे टीमों और खिलाड़ियों की पृष्ठभूमि के बारे में बहुत सारी जानकारी है, और मैं क्रिकेट के पारिभाषिक शब्द और साथ ही खेलकूद से संबंधित शब्द भी जानता हूँ।

लेकिन पढ़ते-पढ़ते मैंने कुछ नए शब्द और उक्तियाँ भी सीखी हैं। मैंने क्रिया ‘to cash in on something’, और शब्द ‘hype’सीखा है। मैंने उक्ति ‘for starters’ भी सीखी है। मेरे द्वारा सीखे गए कुछ शब्द काफी उपयोगी हैं, और मैं कभी-कभी उन्हें अपने छात्रों को भी पढ़ाता हूँ।

दूसरी चीज जो मुझे इंटरनेट पर उपलब्ध लेखों के बारे में पसंद है वह यह है कि पाठक और अन्य प्रशंसक कभी-कभी टिप्पणियाँ करते हैं। मुझे उनकी टिप्पणियों को पढ़ने में सचमुच मज़ा आता है – और कभी-कभार मैं भी टिप्पणी करने को प्रेरित हो जाता हूँ। इससे पहले मैंने यह महसूस नहीं किया था, लेकिन मेरा अनुमान है कि इससे मुझे अंग्रेजी में लिखने का अभ्यास करने में भी मदद मिलती है।

मेरी एक सहकर्मी भी ऐसा ही कुछ करती है, लेकिन उसका जुनून बॉलीवुड है। वह अभिनेताओं और नवीनतम फिल्मों के बारे में पढ़ना पसंद करती है। वह तो एक छोटी सी नोटबुक भी रखने लगी है, और उसे जो नए शब्द और उक्तियाँ अच्छी लगती हैं वह उन्हें नोट कर लेती है। वह अपनी अंग्रेजी सुधारने के लिए वाकई उत्सुक है।

गतिविधि 3: अपने पठन और लेखन कौशल सुधारें

अपनी अंग्रेजी को सुधारने के मुख्य तरीकों में से एक है जितना संभव हो सके उतना पढ़ना। इससे आपको शब्दावली और व्याकरण में मदद मिल सकती है। अंग्रेजी में लिखने के अवसरों की भी तलाश करें – याद रखें कि नियमितता उतनी ही महत्वपूर्ण है जितनी समय की वह मात्रा जिसे आप गतिविधि पर खर्च करते हैं।

तालिका 4 उन चीजों के कुछ विचार दर्शाती है जिन्हें आप अंग्रेजी में पढ़ और लिख सकते हैं। हर एक को सावधानी से पढ़ें और प्रश्नों के बारे में सोचें।

तालिका 4उन चीजों की अवधारणाएं जिन्हें आप अंग्रेजी में पढ़ और लिख सकते हैं।

What to read or write in English

Questions

Books and novels

Can you get books in English?

Can you exchange books with friends or colleagues?

Do you have access to a library?

Newspapers and magazines

Can you get newspapers or magazines in English?

Can you exchange them with friends or colleagues?

Doctors’ prescriptions, medical reports – X-rays, blood tests, etc., official documents, noticeboards

Do you keep copies of these?

Can you explain them to your family members or colleagues?

Letters, text messages, emails, comments

Do you have contacts in other states or other countries? If you do, can you write to them in English?

Texts for yourself: shopping lists, diaries, notes

Could you write texts that are for you in English instead of your home language sometimes?

अब इस बात की एक योजना बनाएं कि आप स्वयं अपने पठन और लेखन कौशलों को कैसे सुधारने वाले हैं।

- आप ऊपर सूचीबद्ध गतिविधियों में से कौन सी गतिविधि करेंगे?

- हर एक को आप कितनी बार करेंगे?

- क्या आप ये गतिविधियाँ किसी सहकर्मी या मित्र के साथ करेंगे?

- क्या आप गतिविधियाँ घर पर या स्कूल में करेंगे?

ऐसी कोई चीज खोजने का प्रयास करें जिसे आप अपने अतिरिक्त समय में और आपकी अपनी भाषा में करके आनंदित होते हैं। उदाहरण के लिए, यदि आपको कहानियाँ पढ़ने में मज़ा आता है, तो कुछ अंग्रेजी कहानियाँ पढ़ें; यदि आपको इंटरनेट उपलब्ध है, तो उन विषयों के बारे में पढ़ें जिनमें आपको दिलचस्पी है। इस तरह, आप उसे अपने सामान्य दैनकि जीवन का हिस्सा बना सकते हैं। नई शब्दावली और उक्तियों के बारे में नोट्स के लिए एक नोटबुक खरीदें। पढ़ते समय शब्दकोश का उपयोग करें – आपके मोबाइल फोन में भी शब्दकोश हो सकता है। असली बात है उसका आनंद लेना !

4 सारांश

भाषा सीखना जीवन भर चलने वाली प्रक्रिया है। ऐसे विषय और कौशल हमेशा मौजूद होते हैं जिन्हें सुधारा जा सकता है। एक शिक्षक होने के नाते आवश्यक है कि नई उक्तियों और सामयिक विषयों से परिचित रहा जाय ताकि आप इनका उपयोग अपने छात्रों के साथ अंग्रेजी पाठों में कर सकें। इससे आपके पाठों को, आपके अपने लिए और आपके छात्रों के लिए, अधिक दिलचस्प बनाने में मदद मिलेगी। वे अंग्रेजी सीखने में आपका उत्साह देखेंगे और अधिक प्रेरित और सम्मिलित होंगे।

अतिरिक्त संसाधन

अंग्रेजी में प्रसारणों और संगीत वाले स्थानीय एफएम रेडियो स्टेशन:

- 92.7 Big FM

- 93.5 Red FM

- Gupshup 94.3

अंग्रेजी में कार्यक्रमों वाले स्थानीय टीवी चैनल:

- Doordarshan

- NDTV

- Times Now

- AXN

- Cartoon Network

- National Geographic

ऑनलाइन सुनने की सामग्रियों के लिए कुछ लिंक्स:

- All India Radio: http://allindiaradio.gov.in/default.aspx

- Audio files you can download from BBC World Service: http://www.bbc.co.uk/podcasts/worldservice

- Audio and video files for learners of English from the British Council: http://learnenglish.britishcouncil.org/en/listen-and-watch

- Tips for improving your speaking skills: http://www.bbc.co.uk/worldservice/learningenglish/webcast/tae_betterspeaking_archive.shtml

References

TeachingEnglish (2012) ‘Programme 6: developing teachers’ English’ (online), 21 February. Available from: http://www.teachingenglish.org.uk/radio/programme-6-developing-teachers-english (accessed 23 October 2014).

Acknowledgements

अभिस्वीकृतियाँ

यह सामग्री क्रिएटिव कॉमन्स एट्रिब्यूशन-शेयरएलाइक लाइसेंस (http://creativecommons.org/licenses/by-sa/3.0/) के अंतर्गत उपलब्ध कराई गई है, जब तक कि अन्यथा निर्धारित न किया गया हो। यह लाइसेंस TESS-India, OU और UKAID लोगो के उपयोग को वर्जित करता है, जिनका उपयोग केवल TESS-India परियोजना के भीतर अपरिवर्तित रूप से किया जा सकता है।

कॉपीराइट के स्वामियों से संपर्क करने का हर प्रयास किया गया है। यदि किसी को अनजाने में अनदेखा कर दिया गया है, तो पहला अवसर मिलते ही प्रकाशकों को आवश्यक व्यवस्थाएं करने में हर्ष होगा।

वीडियो (वीडियो स्टिल्स सहित): भारत भर के उन अध्यापक शिक्षकों, मुख्याध्यापकों, अध्यापकों और छात्रों के प्रति आभार प्रकट किया जाता है जिन्होंने उत्पादनों में दि ओपन यूनिवर्सिटी के साथ काम किया है।